Team Leave No Veteran Behind | LEAVE NO VETERAN BEHIND's Fundraiser
Debbie and Tom Clarke
Debbie and Tom Clarke DONATION: $10
Thank u to all of Veterans u rock !!!!	4 years ago Interop Forms Toolkit 2.0 Tutorial - CodeProject 10,829,302 members
Last Visit: 31-Dec-99 18:00 Last Update: 29-Aug-14 17:26Refresh123456789 Next » Selfhosting - Dataline Solutions
Bedankt voor uw interesse in de pagina Selfhosting.
Deze pagina aanbevelen! • Selfhosting Wilderness en Hoekwil se grondeienaars nóú Touw-wys | George Herald
Wilderness en Hoekwil se grondeienaars nóú Touw-wys
Friday, 22 March 2019, 12:02
Grondeienaars in die Touw- en Kaaimansriviere word bygestaan in die optrek van bestuursplanne vir indringerplantegroei, ten einde die ekologiese welsyn en die voortbestaan van biodiversiteit van die area te verseker.
GEORGE NUUS - "Namate meer mense na die gewilde Tuinroete verhuis, is daar toenemend druk op dié ekologies-sensitiewe omgewing," sê Cobus Meiring van die Suid-Kaap Grondeienaarsinisiatief oftewel SCLI (Southern Cape Landowners Initiative). Hy sê daar is steeds 'n skerp toename in aansoeke vir ontbossing vir die doel om nuwe huise en paaie in die Tuinroete te bou.
Binne hierdie konteks is oorblywende areas, wat ongeskonde en geskik is vir bewaring, toenemend van belang vir die bewaring van biodiversiteit. Meiring beklemtoon dat gebiede wat tans oortrek is met indringerplante so doeltreffend moontlik gerehabiliteer moet word na 'n natuurlike staat ten einde biodiversiteit te bevorder.
"Grondeienaars in die Wilderness- en Hoekwil-gebiede het almal 'n verantwoordelikheid om die unieke omgewing waarin hulle bly ten beste te bestuur en in die proses 'n bydra te maak tot die bewaring van die area," sê Meiring.
Die Touw- en die Kaaimansriviere is in 'n strategiese wateropvangsgebied geleë en is 'n bron van vars water vir die gemeenskappe van Wilderness, Touwsranten and Hoekwil.
Albei dié riviere het hulle oorsprong in die Outeniquaberge. Die opvangsgebiede word gesamentlik deur onder meer Kaapse Natuurbewaring (CapeNature), die department van landbou, bosbou en visserye (DAFF) asook SANParke bestuur.
Die gebiede of landskappe tussen die riviermondings en die oorsprong van die Touw- en Kaaimansriviere is hoofsaaklik in privaat besit en hierdie landskappe is dikwels 'n bron van kommer vanuit 'n bewaringsoogpunt.
"In die Wildernishoogte en in die Hoekwil-landskap is verskeie plase en rivierlope oortrek van indringerplante. Dié indringers het 'n beduidende negatiewe impak op die welstand van die Touw- en Kaaimansriviere, en bring 'n daadwerklike verlies aan habitat en biodiversiteit mee," aldus Meiring.
"Gegewe die ekologies-sensitiewe areas ter sprake, het die Suid-Kaap Grondeienaarsinisiatief begin met 'n proses om grondeienaars by te staan in hulle pogings om die area vanuit 'n omgewingsoogpunt beter te bestuur en in dié proses die riviere te help om te dien as bewaringskorridors."
As deel van die SCLI/TMF Cape Floristic Corridor Revival-projek word grondeienaars in spesifieke areas in die Touw- en Kaaimansriviere geïdentifiseer om deur SCLI bygestaan te word met die ontwikkeling en optrek van bestuursplanne vir indringerplante. Die planne word onder meer geskoei op breedvoerige navorsing en studies oor die voorkoms van indringerplante in die betrokke areas en rivierlandskappe.
"Bestuursplanne is 'n goeie basis en 'n sinvolle vertrekpunt vir grondeienaars om die indringerplante in hulle area te bestuur," sê Meiring.
"Veral na die onlangse brande in die Outeniqua- en Knysna-areas is daar toenemend druk vanaf die owerhede op grondeienaars om verantwoordelikheid te neem vir indringerplante wat op hulle grond voorkom, en dit te doen in nakoming van die onderskeie wette wat van toepassing is. In die wetgewende konteks is die bestuursplanne vir indringerplante van onskatbare waarde, want omgewingsbeamptes dring daarop aan dat grondeienaars, wie se eiendom geaffekteer word deur indringerplante, planne aan die departement van omgewingsake moet voorlê," verduidelik Meiring.
Grondeienaars sal geïdentifiseer word in die areas wat van belang is, in samewerking met SANParke en/of ander bewaringsorganisasies, en sal tipies aanliggend wees tot bewaringsareas wat reeds bestuur word as buffersones.
Die proses wat SCLI volg het ook 'n sterk kommunikasie- en inligtingskomponent. Die SCLI-webwerf word deurentyd aangevul met inligting om grondeienaars in te lig oor metodes om indringerplante te bestuur, die aanwending van onkruiddoders en voorbeelde van indringerplante-bestuursplanne om grondeienaars te help om hulle eie planne op te trek.
n Die Suid-Kaap Grondeienaarsinisiatief (SCLI) is 'n openbare platform en dinkskrum vir grondeienaars, grondbestuurders en ander belangegroepe ten einde indringerplante, waterbron-rentmeesterskap en grond as 'n natuurlike hulpbron te bevorder en te bestuur. SCLI word ondersteun deur die Tafelbergfonds, 'n filiaal van die Wêreldnatuurfonds van Suid-Afrika (WWF SA).
Posted on: 12:02 Fri, 22 March 2019